Italiens nye supertraver » TRAVSERVICE
Italiens nye supertraver
Hollandskejede og trænede Robert Bi med Robin Bakker i sulkyen gik til start som kæmpefavorit i Derby Italiano del Trotto på Agnano-banen i Napoli 2. Juledag, og den leverede varen, da den vandt afstoppet i 1.12.7a/2100 m på en regnvåd bane – det var ny rekord for løbet.
Der er ingen tvivl om, at hollandske K K Bilkerk troede, at han havde gjort et køb, da han på ITS- Select Sale i 2011 købte Robert Bi for 14.000 Euro – eller omkring 105.000 kroner.
Robert Bi er nemlig helbroder til Oasis Bi, der allerede som 2-åring havde vist tænder i Italien, og den har siden udviklet sig til at være en international tophest, der nu løber i den svenske Gulddivision. Oasis Bi har rekord 1.11.1 og har tjent 2.4 mio. SEK.
Men Bilkert havde næppe troet, at lillebroder Robert Bi skulle være et par klasser bedre!
Jo, den suveræne måde Robert Bi løser opgaverne på, får en til at tænke på om italiensk travopdræt har frembragt en ny Varenne!!
Derbysejren blev vundet efter en rolig indledning, og en position i dødens den første kilometer, inden Robin Bakker trykkede sig til spids, og her blev parret let ud til sejr i 1.12.7a/2100 m – ny løbsrekord.
Den gamle havde Fairbanks Gi med 1.13.0 og den var tangeret af Glen Kronos.
Nærmest ved målpassage var Rod Stewart (Love You) med Enrico Bellei i 1.13.0, der førte fra start, mens tredjepladsen blev besat af Royal Blessed (Varenne) med Lorenzo Baldi i 1.13.1.
Erik Bondo-trænede Red Baron havnede i dødens, da Robert Bi gik til spids, og den havde udspillet sin rolle ind i opløbet og sluttede på uplaceret i 1.14.1.
Der var 322.000 Euro i førstepræmie og Robin Bi har nu vundet i alt 508.000 Euro – eller små fire millioner kroner – han har startet 10 gange og har vundet 8 sejre.
Robin Bi har Supergill-sønnen Toss Out som fader – en hingst, der år efter år har leveret topheste i Italien, hvor han står til 6.000 Euro i følafgift.
Moderen til Robert Bi er den amerikanske Self Possessed-datter, Up Front Jm, der er ustartet.
Hun kommer ud af en søskendeflok, der bl.a. tæller helsøsteren Glamour Effe 1.11.4 – 227.070 Euro.
Robin Bi trænes af Hollands nye stortræner, Paul Hagoort, der har en fin hjemmeside, som du finder på dette link, klik her